Ibrahim Halilović - Wikipedia, slobodna enciklopedija

# Ibrahim Halilović

### Sa Wikipedije, slobodne enciklopedije

| Ovom članku je potrebna jezička standardizacija, preuređivanje ili reorganizacija. Proučite kako poboljšati članak ovdje, kliknite na link uredi i preuredite članak vodeći računa o standardima.

  Za druga značenja pojma Ibrahim Halilović pogledajte čvor članak.

Ibrahim Halilović

Ibrahim Halilović rođen je 1946. u Varcar Vakufu (Mrkonjić Gradu) gdje je pohađao gimanziju. Završio učiteljsku školu u Jajcu.

Pisanjem se bavi od 1969. Prvu novelu pod nazivom "Sramota" objavio je "Prosvjetnom listu" u Sarajevu. Novele objavljivao u banjalučkom "Glasu", sarajevskom "Oslobođenju", "Odjeku", te u "Mostu" Hanau, Njemačka, i "Mostu" - Mostar.

Novinarstvom se bavi od 1970. Od 1978. profesionalno radi na Televiziji Sarajevo, Dopisništvo Jajce, sa statusom reportera - samostalnog urednika. Sarađivao je honorarno s "Glasom", "Oslobođenjem", "Politikom", "Večernjim listom".

Koautor je fotomonografija "Mrkonjić-Grad" i "Bjelajce". Za vrijeme komunističke vlasti bio je proganjan, a nekoliko puta mu je bilo zabranjivano raditi na području Mrkonjić-Grada i Šipova zbog kritičkog novinskog izvještavanja. Na početku agresije na RBiH uhapšen je u Mrkonjić Gradu. Sredinom maja 1992. prelazi tajno u Jajce, gdje osniva i uređuje lokalnu TV Jajce, kojoj je glavni i odgovorni urednik.

Porodicu mu je sredinom juna zatočila srpska milicijska straža u kućni zatvor, zajedno s roditeljima predsjednika lokalnog HDZ i porodicama još jednog novinara, koji su držani kao taoci. Razmijenjeni su za zarobljene četnike 22. septembra, kada odlaze u Hrvatsku, a potom u Njemačku gdje Halilović ubrzo osniva sedmični magazin "Eurobosna", čiji je bio glavni i odgovorni urednik.

Godine 1997. pokreće vlastiti magazin "Most", koji je izlazio na bosanskom jeziku u Hanau. Od 1999. živi u Kanadi, u Windsoru, gdje je osnovao radio-stanicu na bosanskom jeziku i bio njegov glavni i odgovorni urednik. Povremeno objavljuje reportaže na TV Federacije BiH. Dobitnik je nekoliko godišnjih nagrada TV Sarajevo kao autor filmskih novinskih priloga, te godišnje nagrade Udruženja novinara BiH.

Preuzeto sa: "http://bs.wikipedia.org../../../i/b/r/Ibrahim_Halilovi%C4%87_a1b6.html"

Kategorije: Potrebno preuređivanje | Muškarac | 1946 rođenja | Mrkonjić Grad | Novinari | Pisci

##### Views

- Članak
- Razgovor
- Trenutna verzija

##### interakcija

- Pomoć
- Vrata zajednice
- Čaršija
- Novosti
- Dobrovoljni prilozi

##### Pretraga